ÚRAD VLÁDY SLOVENSKEJ REPUBLIKY
                 sekcia vládnej legislatívy
 
   Na rokovanie vlády SR
   dňa 10. januára 2002
   K materiálu č. 15/2002
   K bodu č. 5

 
S T A N O V I S K O
k návrhu zákona o ozbrojených silách Slovenskej republiky
___________________________________________________

I
Návrh zákona o ozbrojených silách Slovenskej republiky na rokovanie vlády Slovenskej republiky predkladá minister obrany J. Stank v novom, dopra-covanom znení.
 
II
Návrh zákona o ozbrojených silách Slovenskej republiky upravuje zá-kladné zloženie ozbrojených síl, pričom vychádza zo schválenej Obrannej stra-tégie Slovenskej republiky a Vojenskej stratégie Slovenskej republiky i z kon-cepcie rozvoja ozbrojených síl Slovenskej republiky - model 2010. Návrh zá-kona podstatne inak vymedzuje vojenské sily oproti vymedzeniu v § 3 ods. 1 zákona č. 351/1997 Z.z. Branného zákona. Podľa predloženého návrhu zákona branné sily tvoria príslušníci ozbrojených síl, ktorí vykonávajú povinnú vojen-skú službu a prípravnú službu alebo profesionálnu službu. Doteraz platný Branný zákon vymedzoval, že ozbrojené sily tvoria Armáda Slovenskej republiky, Voj-ská ministerstva vnútra a Železničné vojsko. Podľa dôvodovej správy nové čle-nenie vychádza z vyššie uvedených dokumentov, ako aj z legislatívneho zámeru, ktorý vláda schválila 22. augusta 2001.
Podľa predkladacej správy návrh zákona sa predkladá bez rozporov. Podľa všeobecnej časti dôvodovej správy predkladaný návrh zákona si v roku 2002 ani v nasledujúcich rokoch nevyžiada zvýšenie nárokov na štátny rozpočet (stano-visko Ministerstva financií Slovenskej republiky z 11. decembra 2001).
Legislatívna rada vlády Slovenskej republiky prerokovala návrh zákona 4. decembra a opätovne 18. decembra 2001, po opätovnom prerokovaní odporu-čila predkladateľovi návrh zákona dopracovať podľa jej pripomienok a odporú-čaní a na rokovanie vlády predložiť v novom, dopracovanom znení.

III
Sekcia vládnej legislatívy Úradu vlády Slovenskej republiky konštatuje, že v predloženom novom, dopracovanom znení návrhu zákona o ozbrojených silách Slovenskej republiky je 27 pripomienok a odporúčaní Legislatívnej rady vlády Slovenskej republiky zapracovaných. Vzhľadom na uvedené odporúča vláde návrh zákona o ozbrojených silách Slovenskej republiky v predloženom znení  s c h v á l i ť  s tým, že do vládneho návrhu zákona je potrebné zapraco-vať ešte tieto upresnenia:
 
V § 4
- v poznámke pod čiarou k odkazu 8 za citáciou zákona č. 171/1993 Z.z. vypus-tiť slová „o Policajnom zbore“ a namiesto týchto slov doplniť slová „v znení neskorších predpisov“; na str. 3 vypustiť opakovane uvedenú poznámku k od-kazu 8,
 
V § 5
- v odseku 1 písm. b) na koniec textu doplniť slová „podľa § 7 ods. 3“,
 
V § 6
- v odseku 3 písm. f) na koniec textu, vzhľadom na znenie § 2 ods. 6, doplniť slová „ak tento zákon neustanovuje inak“,
- v poznámke pod čiarou k odkazu 15 citáciu „zákon Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov“ nahradiť citáciou „zákon č. 575/2001 Z.z. o organizácii činnosti vlády a organizácii ús-trednej štátnej správy“, a to vzhľadom na to, že zákon Slovenskej národnej rady č. 347/1990 Zb. bol zrušený zákonom, ktorý Národná rada Slovenskej re-publiky prijala 12. decembra 2001,
 
V§ 7
- vzhľadom na nadpis tohto ustanovenia upraviť znenie odseku 4 takto:
„(4) Velenie ozbrojeným silám odborne, organizačne a technicky zabezpečuje Generálny štáb ozbrojených síl Slovenskej republiky (ďalej len „gene-rálny štáb“).“,

V § 15
- znenie upraviť takto :
„(1) Pred použitím donucovacích prostriedkov je vojak povinný osobu, proti ktorej zakročuje, vyzvať, aby upustila od protiprávneho konania s výstra-hou, že bude použitý niektorý z donucovacích prostriedkov. Od výzvy a vý-strahy môže upustiť iba v prípade, keď je sám napadnutý alebo je ohrozený život alebo zdravie inej osoby a vec neznesie odklad, alebo tomu bránia iné okolnosti.
(2) O tom, ktorý z donucovacích prostriedkov vojak použije, rozhoduje podľa konkrétnej situácie tak, aby dosiahol účel sledovaný zákrokom a použitý donucovací prostriedok a intenzita jeho použitia neboli zjavne neprimerané ne-bezpečnosti útoku. 
(3) Pri zákroku proti tehotnej žene, osobe vysokého veku, osobe so zjav-nou telesnou chybou alebo chorobou a proti osobe mladšej ako 15 rokov je vo-jak oprávnený použiť z donucovacích prostriedkov iba hmaty a chvaty. Os-tatné donucovacie prostriedky je vojak oprávnený použiť len vtedy, keď útok týchto osôb bezprostredne ohrozuje životy a zdravie iných osôb alebo vojaka alebo hrozí závažná škoda na majetku a nebezpečenstvo nemožno odvrátiť inak.“,
 
V § 16
- v odseku 1 písm. a) nad slová „nutnú obranu“ vložiť odkaz 28 a v poznámke pod čiarou k tomuto odkazu citovať „§ 13 Trestného zákona“, odkaz 28 ozna-čiť ako odkaz 29 a v poznámke pod čiarou k tomuto odkazu citovať „§ 14 Trestného zákona“; ďalší odkaz prečíslovať,
- v odseku 1 znenie písmena b) upraviť takto:
„b) na odvrátenie nebezpečného útoku alebo na odvrátenie priamo hroziaceho nebezpečenstva útoku, ktoré ohrozujú strážený objekt alebo strážené sta-novište, a to po márnej výzve aby sa upustilo od útoku,“,
 
V § 17
- znenie upraviť takto:
„(1) Ak vojak zistí, že pri použití strelnej zbrane alebo iného donucova-cieho prostriedku došlo k zraneniu osoby, je povinný, ak to okolnosti dovolia, poskytnúť zranenej osobe prvú pomoc a zabezpečiť jej lekárske ošetrenie.
(2) Zákrok, pri ktorom vojak použil strelnú zbraň alebo iný donucovací prostriedok, je povinný bezodkladne hlásiť služobnému orgánu alebo nariade-nému vojakovi; ak strelnú zbraň alebo iný donucovací prostriedok použil pri zákroku zamestnanec, je povinný takýto zákrok bezodkladne hlásiť vedúcemu zamestnancovi.
(3) O použití strelnej zbrane alebo iného donucovacieho prostriedku vy-hotoví služobný orgán alebo nadriadený vojak alebo vedúci zamestnanec úrad-ný záznam; ak použitím strelnej zbrane alebo iného donucovacieho prostriedku bola spôsobená smrť, úradný záznam predloží príslušnému prokurátorovi.
(4) Ak vzniknú pochybnosti o oprávnenosti alebo primeranosti použitia strelnej zbrane alebo iných donucovacích prostriedkov je služobný orgán po-vinný zistiť, či boli strelná zbraň alebo iný donucovací prostriedok použité v súlade so zákonom; o výsledku zistenia napíše úradný záznam.“,
 
V § 18
- v odseku 4 slová „k 31. decembru 2002“ nahradiť slovami „ 31. decembrom 2002“.

Bratislava 3. januára 2002
Vypracovala: T. Gottliebová

 Štefan  G r m a n 
      generálny riaditeľ sekcie
 vládnej legislatívy